OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 523/14/7707	Prešov 23.12.2015 
EEČ: 2-58-593-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 23.10.2014 spisová značka 3 Pv 523/14/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

že dňa 20. 06. 2014 v čase o 20.40 hod. v Prešove, viedla po ulici Arm. gen. L. Svobodu, osobné motorové vozidlo značky XXXXX, jeho vedeniu nevenovala plnú pozornosť, pretože keď odbočila vľavo na ulicu XXXXX, zrazila chodca XXXXX, nar. XXXXX ktorý prechádzal cez cestu z ľavej strany v smere jazdy vozidla, v dôsledku čoho chodec utrpel tržnozmliaždenú ranu hlavy s otrasom mozgu ľahkého stupňa, podvrtnutie pravého a ľavého kolena, kožné odreniny ľavého predkolenia, podvrtnutie ľavého členkového zhybu a krížovobedrového zhybu obojstranne s dobou liečenia a práceneschopnosťou 22 - 24 dní. 

Uznesením prokurátora Okresnej prokuratúry XXXXX zo dňa 23.10.2014, spisová značka 3 Pv 523/14/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením Okresnej  prokuratúry XXXXX sp. zn. 3 Pv  523/14/7707 zo dňa      21. 10. 2014, ktoré nadobudlo právoplatnosť dňa 31. 10. 2014, bolo trestné stíhanie proti obvinenej XXXXX, za prečin ublíženia na zdraví podľa § 158 Trestného zákona, podmienečne zastavené a bola jej určená  skúšobná doba  v  trvaní 12  (dvanásť) mesiacov. Skúšobná doba uplynula dňa 31. 10. 2015.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli probačným a mediačným úradníkom Okresného súdu v Prešove vyžiadané správy o povesti obvinenej osoby z miesta bydliska, obvodného úradu a príslušného Obvodného oddelenia PZ a bol aktualizovaný odpi registra trestov. Z týchto materiálov bolo zistené, že obvinená osoba viedla počas skúšobnej doby podmienečného zastavenia trestného stíhania riadny život a dopustila sa jedného menej závažného priestupku.

	Vzhľadom na uvedené skutočnosti bolo potrebné rozhodnúť o tom, že sa obvinená XXXXX osvedčila v skúšobnej dobe podmienečného zastavenia trestného stíhania, uloženej uznesením Okresnej prokuratúry XXXXX sp. zn.             3 Pv 523/14/7707 zo dňa 21. 10. 2014, a preto bolo rozhodnuté tak, ako je to uvedené vo výrokovej časti tohto rozhodnutia.

	V zmysle § 217 ods. 4 Trestného poriadku  č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1 písm. e)]. 
Poučenie:
Proti tomuto uzneseniu je prípustná sťažnosť, ktorú možno 	podať do 3 (troch) dní odo dňa oznámenia na Okresnú 	prokuratúru XXXXX.  Sťažnosť má odkladný účinok.

) 

Mgr. Michal Petrík
prokurátor